b'\n_START_ARTICLE_\nVaik\xc5\xb3 Eurovizijos dain\xc5\xb3 konkursas 2014\n_START_SECTION_\nGrafinis dizainas\n_START_PARAGRAPH_\n2014 m. gegu\xc5\xbe\xc4\x97s 9 d. Europos transliuotoj\xc5\xb3 s\xc4\x85jungos (EBU) ir Maltos nacionalinio transliuotojo (PBS) surengtoje spaudos konferencijoje buvo pristatytas Vaik\xc5\xb3 Eurovizijos logotipas ir \xc5\xa1\xc5\xabkis. Konkurso \xc5\xa1\xc5\xabkis - #together (liet. Kartu) rei\xc5\xa1kia vienyb\xc4\x99, o logotipo dizainui reng\xc4\x97jai panaudojo Maltos ordino kry\xc5\xbeiaus smaili\xc4\x85j\xc4\x85 dal\xc4\xaf ir sud\xc4\x97j\xc4\x99 gavo patraukli\xc4\x85 form\xc4\x85. Sujungim\xc5\xb3 dinamika pabr\xc4\x97\xc5\xbeia logotipo sumanum\xc4\x85, \xc4\xafvairov\xc4\x99 ir i\xc5\xa1\xc5\xa1\xc5\xabk\xc4\xaf. Grafiniam \xc5\xbeenklui parinkta ry\xc5\xa1ki\xc5\xb3 spalv\xc5\xb3 palet\xc4\x97. Skirtingomis septyniomis formomis norima parodyti, koks yra turtingas ir tuo pa\xc4\x8diu skirtingas Maltos kra\xc5\xa1tovaizdis: sm\xc4\x97lis, j\xc5\xabra, akmuo, \xc5\xbeol\xc4\x97, dangus, prietema ir saul\xc4\x97lydis.'